Nana Asaase

Philip Boakye Dua Oyinka, wey chaw mannas know am as Nana Asaase be poet, literary coach den writer. He sana be member give National Folklore Board. Dem born am for 12th December wey he dey komot Koforidua for Eastern Region insyd Ghana. Nana Asaase, wey mean 'King of de Earth' for Twi language, be de name na ein grandmommie give am. He dey blend English den Twi.

 Ein Education 
For ein secondary education, Nana Asaase attend St. Augustine's College, Cape Coast. Insyd 2010, na dem award am a bachelor's degree insyd English den History from de University of Ghana, Legon.

 Career 
Na he be a public relations assistant for Saatchi & Saatchi from 2010 to 2011. Insyd 2011, he cam turn de public relations executive for Global Media Alliance for a year wey he currently be a literary couch for Asaase Inscription. As of December 2022, na he dey serve ein second term as de Secretary of de Ghana National Folklore Board ein governing board. He dey hold de Digital Reading ambassadorial role give de Ghana Library App.

 List of ein poetry works 

 Life of Colours-Sancho Ignites
 Communion of Lies
 Sternly to the Day; Gently to the Earth
 Intoxicated Mirrors-London on fire
 Ephiphania
 Mental Pictures V

 Ein Awards den recognition 
Na dem acknowledge am for ein contributions say he dey put Ghanaian poetry for de limelight. Na dis be for de first edition of de Ghana Writers Awards.

 References 

Category:Ghanaians
Category:Human
Category:Ghanaian poets
Category:University of Ghana alumni
Category:St. Augustine's College (Cape Coast) alumni
Category:People wey komot Koforidua
Category:20th-century Ghanaian writers
Category:21st-century Ghanaian writers
Category:People wey komot Eastern Region (Ghana)